钦定古今图书集成/明伦汇编/氏族典/第063卷 > 《廖用贤尚友录》 > 疏源
## 钦定古今图书集成/明伦汇编/氏族典/第063卷 > 《廖用贤尚友录》 > 疏源

按《广东通志》：源字元流，南海人。为郡户曹，资性廉洁。
后为尚书郎，习练故事，为九卿所重。故人有诣源欲
通苞苴者，源绝不荅，临别便与诀曰：“子以言污我，从
此与子绝矣。”居常拱手端坐，人望之俨然儤直。遇隆
寒，拥败絮，震悼战栗。吏献裘，坚却之。从司徒上书言
事，忤权贵，废于家而卒。